open-index/open-wikipedia-markdown huggingface dataset:
Román

**Román** je rozsiahle epické dielo s jednou hlavnou a viacerými vedľajšími postavami. V čase klasicizmu nahradil epos ako najvýraznejšieho reprezentanta epiky. 

Vyznačuje sa pružnou kompozíciou, ktorá umožňuje zachytiť rozsiahlu oblasť javov a udalostí, spoločenských vzťahov a psychologických situácií. Od novely a poviedky sa odlišuje tým, že sa dej zložito rozvetvuje a popri hlavnom motíve rozvíja veľa vedľajších motívov a podobne. Obyčajne zobrazuje dlhšie časové rozpätie a široký okruh životných javov a ide teda aj fyzicky o dlhú knihu. 

Spojením viacerých románov vznikajú dilógie, trilógie alebo románové cykly (napríklad Balzacov cyklus Ľudská komédia).

## Dejiny
Začiatky románu sú v antických prozaických zábavných rozprávaniach o zložitých osudoch ľudí, ktoré však ešte nemali zvláštny názov. 

Termín román pochádza zo stredoveku, kedy sa pojmom „conte roman“ (románske rozprávanie) začali v románsky hovoriacich krajinách označovať literárne diela písané v národnom jazyku (namiesto vtedy bežnej latinčiny). V neskorom stredoveku sa ako román označovali rytierske romány, prípadne aj dvorské romány. 

Pôvod skutočného románu je však v poviedkach a novelách vznikajúcich od 14. storočia v Itálii. Tieto sa neskôr začali spájať do jednotného celku - románu. Dôležitým druhom románu bol v 16. a 17. storočí tzv. pikareskný román. Veľmi významnými, „vzorovými“ románmi v dejinách boli ďalej Don Quijote de la Mancha (1605) a Robinson Crusoe. 

V 18. stor. vznikajú prvé psychologické romány. V druhej polovici 18. storočia vznikol vývojový román, sentimentálny román, gotický román, filozofický román. Prvý román v slovenčine (René mládenca príhody a skúsenosti) vznikol koncom 18. storočia. 

V 19. storočí nastal rozvoj románovej tvorby. Počas romantizmu vznikol historický román a počnúc realizmom sa román stal dominantným žánrom (o.&nbsp;i. vznik žánrov dobrodružný román, fantastický román, vedeckofantastický román, humoristický román, satirický román, román v listoch, didaktický román, tendenčný román). V 20. storočí, najmä k jeho koncu, sa román ako žáner dostal do krízy (nové typy románu, napr. nový román, ale aj odklon od románu). Ak sa román zaoberá problematikou z histórie, nazývame ho historický román.

## Iné projekty

Kategória:Literárne útvary
Hispánia

**Hispánia** (po latinsky *Hispania*) je starorímske označenie pre Pyrenejský polostrov (doložené od roku 200 pred Kr.), ako aj súčasť názvu rôznych rímskych provincií na tomto území (neskôr aj v časti Afriky a na Baleároch):
* 197 pred Kr. : Rimania vytvorili v Hispánii provincie Hispania citerior (východ polostrova) a Hispania ulterior (juh polostrova), zvyšok polostrova ešte nepatril Rímu
* 27 – 19 pred Kr.: Augustus dokončuje dobytie polostrova
* 27 pred Kr.: Premenovanie Hispania citerior na (Hispania) Tarraconensis a rozdelenie Hispania ulterior na (Hispania) Lusitania a (Hispania) Baetica
* neskôr: Oddelenie západnej časti Tarraconensis pod názvom Hispania Nova (neskôr Callaecia alebo Gallaecia – Galícia)
* 284 po Kr.:
** Oddelenie južnej časti (zvyšnej) Tarraconensis pod názvom Carthaginiensis
** Vytvorenie jednej civilnej provincie (Dioecesis Hispaniae = Dioecesis XV) zahŕňajúcej celý polostrov + Baleáry + Mauritániu Tingitana (v Afrike), čiže pozostávajúcej z:
*** Baetica
*** Lusitania
*** Gallaecia
*** Tarraconensis
*** Carthaginiensis
*** Mauretania Tingitana
*** Baleares

Kategória:Provincie v starovekom Ríme
Kategória:Historické územia
Sigerich

**Sigerich** bol kráľ Vizigótov, ktorý vládol iba sedem dní v roku 415. Usudzuje sa, že pochádzal z klanu súperiaceho o moc nad Vizigótmi s klanom Alarichových príbuzných. Nasvedčovala by tomu aj krutosť, s ktorou prenasledoval potomkov svojho predchodcu Athaulfa z prvého manželstva. Sigerichov režim mal od začiatku vplyvných nepriateľov medzi gótskou nobilitou a už po týždni padol – sám kráľ bol Athaulfovými stúpencami zavraždený.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 4. storočí
Kategória:Úmrtia v 415
Kategória:Balthovci
Kategória:Vládcovia Vizigótov
Kategória:Nepriatelia a spojenci starovekého Ríma
Kategória:Zavraždení vládcovia
Vallia

**Vallia** alebo **Wallia** bol v rokoch 415–419 vizigótsky kráľ, ktorý sa k moci dostal násilným odstránením svojho predchodcu Sigericha. Počas jeho vlády získali Vizigóti status federátov v Akvitánii, asi preto, že cisárovi Honoriovi vydali jeho sestru Gallu Placidiu, zajatú v roku 409 v Itálii. Vallia založil kráľovský dvor v Toulouse (Tolosa), čo bolo tiež do konca 5. storočia vizigótske sídelné mesto. V roku 418 porazil Vandalov a Alanov.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 4. storočí
Kategória:Úmrtia v 419
Kategória:Balthovci
Kategória:Vládcovia Vizigótov
Kategória:Nepriatelia a spojenci starovekého Ríma
Romano Prodi

**Romano Prodi** (* 9. august 1939, Scandiano, Taliansko) je taliansky stredoľavicový politik, vodca politickej koalície L'Unione (Únia). Od 16. septembra 1999 do 30. októbra 2004 bol 10. predsedom Európskej komisie, od 17. mája 1996 do 21. októbra 1998 bol 75. predsedom talianskej vlády a od 17. mája 2006 do 8. mája 2008 79. predsedom talianskej vlády.

Prvýkrát zasadol na premiérske kreslo 17. mája 1996 po víťazstve nad Silviom Berlusconi a v úrade zotrval do 21. októbra 1998. V parlamentných voľbách v roku 2006 tesne porazil opozičného kandidáta Silvia Berlusconiho a opäť sa stal premiérom. 

Prodi, známy svojou podporou Európskej únii, bol v 16 septembra 1999 vymenovaný za predsedu Európskej komisie. Počas jeho predsedníckeho obdobia roku 2002 jedenásť krajín EÚ prijalo euro ako svoju menu a roku 2004 bola EÚ rozšírená o niekoľko východoeurópskych krajín, väčšinou z komunistického bloku. Jeho predsedníctvo skončilo 30. októbra 2004.

## Iné projekty

Kategória:Talianski politici
Kategória:Predsedovia Európskej komisie
Kategória:Predsedovia vlády Talianska
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Rytieri veľkokríža Radu Izabely Katolíckej
Kategória:Nositelia Radu Stará planina
Kategória:Nositelia Radu troch hviezd
Kategória:Nositelia Radu za mimoriadne zásluhy
Peritektický systém

thumb|250px|Peritektický systém vo fázovom diagrame. Na zvislej osi je teplota, na vodorovnej zloženie zliatiny (smerom doprava narastá podiel látky B).
**Peritektický systém** (z gréc. *tavenina koldokola*) je systém dvoch látok, ktorých teploty tavenia sú ďaleko od seba.

Ak máme zmes látok **A** a **B**, kde **A** má väčšiu teplotu tavenia tak:

* teplota tavenia pri peritektickej zmesi je vždy menšia ako pri látke **A** ale väčšia ako pri látke **B**.

Kategória:Fázové diagramy zliatin
Chorváti (rozlišovacia stránka)

**Chorváti** môžu byť:
*národ dnes žijúci najmä na Balkáne, pozri Chorváti
*včasnostredoveký český - možno (aj) poľský - kmeň, možno identický s Bielymi Chorvátmi, pozri Charváti
*Bieli Chorváti
*včasnostredoveký slovanský kmeň žijúci na hornom Dnestri, možno identický s Bielymi Chorvátmi, pozri Chorváti (Dnester)
Dudlebovia

**Dudlebovia** je názov troch včasnostredovekých slovanských kmeňov, ktoré hypoteticky mohli mať spoločný pôvod (dnes nejasný). Žili:
*v Čechách, pozri Dudlebovia (Čechy)
*v Korutánsku a Panónii, pozri Dudlebovia (Panónia)
*na rusko-poľskom pomedzí, synonymá: Dulebovia, zrejme identickí s neskoršími Bučanmi a Volyňanmi, pozri Dulebovia
Bejt din

**Bejt din** (בית דין) je hebrejský termín pre **rabínsky súd**. Má spravidla troch členov.

Kategória:Judaizmus
Kategória:Inštitúcie židovských obcí
Kategória:Súdy
Kategória:Hebrejské slová a frázy
Dâmbovița

**Dâmbovița** môže byť:
* rieka v Rumunsku, pozri Dâmbovița (rieka)
* župa v Rumunsku, pozri Dâmbovița (župa)
PowerPC

thumb|IBM PowerPC 601
**PowerPC** je inštrukčná sada (architektúra) mikroprocesorov založená na architektúre RISC vytvorená v roku 1991 konzorciom spoločností Apple, IBM a Motorola. Pôvodným zámerom konzorcia bolo využitie procesorov PowerPC v osobných počítačoch, využité však boli i v tzv. vnorených systémoch a vysokovýkonných superpočítačoch. Najvýznamnejším a najznámejším je však ich využitie v počítačoch Apple v rokoch 1994 až 2006 (známe pod označením PowerPC G3, G4 a G5).

V súčasnosti sa procesory založené na PowerPC využívajú aj v hracích konzolách, napr. v Sony Playstation 3 alebo v XBOX 360 spoločnosti Microsoft.

## Externé odkazy
* Procesory PowerPC - seriál o procesorech PowerPC (Czech Pegasos User Group) 
* PowerPC overview 
* IBM, Apple, RISC, and the Roots of the Power Mac 
* Recenze systému OS/2 Warp, PowerPC Edition  
* A developer's guide to the POWER architecture 
* POWER to the people 
* Freescale.com - Power Architecture Processors 

Kategória:Mikroprocesory
Kategória:Inštrukčné súbory
René mládenca príhody a skúsenosti

náhľad|Titulná strana prvého vydania
***René mládenca príhody a skúsenosti*** (v pôvodnom pravopise *René mláďenca Príhodi a Skúsenosťi*) je prvý slovenský román. Bol vydaný v rokoch 1784 – 1785 a jeho autorom bol Jozef Ignác Bajza. 

Autor v ňom nastoľuje aktuálne problémy spoločnosti, a to sociálne, národné a náboženské. Zobrazuje chyby, nedostatky všetkých spoločenských vrstiev a to cirkev nevynímajúc. Tlač druhého dielu bola preto zastavená cirkevnou vrchnosťou (vyšiel spolu s prvým dielom až v roku 1955).

Opisuje cesty a zážitky Reného, syna bohatého benátskeho kupca a jeho učiteľa Van Stiphouta. Ide v podstate o cestopisný román.

Román zohral dôležitú úlohu pri riešení otázky slovenského spisovného jazyka. Bol napísaný v jazyku, ktorý si autor sám vytvoril na základe západoslovenského nárečia.

Román má znaky mnohých žánrov, veľkú časť príbehu tvoria monológy postáv alebo úvahy rozprávača, postavy sú zredukované na typy, ktoré reprezentujú isté myšlienky. Vydanie románu v modernej slovenčine z roku 1970 ilustroval Miroslav Cipár. 

Román inšpiroval viacero ďalších diel. Okrem iných aj predstavenie Štúdia L & S *Náš priateľ René* od Milana Lasicu a Júliusa Satinského.

V roku 2025 román preložil do angličtiny David Short pod názvom *René, or: A Young Man’s Adventures and Experiences*, vyšiel v Liverpool University Press.

## Referencie

## Externé odkazy
* Prvý diel v Zlatom fonde SME
* Druhý diel v Zlatom fonde SME

Kategória:Slovenské romány
Kategória:Knihy v slovenskom jazyku
Kategória:Knihy z 1784
Argeș (župa)

thumb|Poloha župy v Rumunsku
**Argeș** je župa v južnej časti Rumunska, vo Valašsku. Jej hlavným mestom je Pitești. Má rozlohu 6 852 km², žije tu približne 650 000 obyvateľov, najmä Rumunov (95 %), menšinou sú Rómovia.

## Charakter župy
Župa hraničí na východe so župou Dâmboviţa, na západe so župami Vâlcea a Olt, na severe so župami Sibiu a Brașov a na juhu so župou Teleorman. Jej územie je na severe hornaté, zasahujú sem Karpaty, a na juhu nížinné, poľnohospodársky hojne využívané. Nesie meno podľa rovnomennej rieky, ktorá krajom preteká ako jeho najväčší tok. Hlavné mesto Pitești má v župe dominantné postavenie, ako jedno z mála miest je s Bukurešťou spojené diaľnicou.

## Mestá
* Pitești (hlavné mesto)
* Câmpulung
* Curtea de Argeș
* Mioveni
* Costești
* Topoloveni
* Ștefănești

## Iné projekty

## Externé odkazy
* [Oficiálné stránky ([rumunčina|rumunsky])] 

Kategória:Župy v Rumunsku
Rumunčina

**Rumunčina** je románsky jazyk, hovorí ním asi 24 miliónov ľudí, z ktorých väčšina žije v Rumunsku (ale aj v Maďarsku, Bulharsku, na Vojvodine a Ukrajine). thumb|left|290px|Pôvod rumunskej slovnej zásoby a spoločné znaky s niektorými inými slovnými zásobamiVyvíjala sa v úzkom kontakte so slovanskými jazykmi. Rumunčinou sa hovorí aj v Moldavsku, kde sa však tento jazyk z historických dôvodov nazýva moldavčina. Jazyk má svoj pôvod v prvom rade v jazyku Dákov, ktorí osídľovali toto územie až do roku 106, kedy bolo dobyté Rímskou ríšou. Na dlhý čas sa stala úradným jazykom hovorová latinčina, ktorá s dáčtinou splynula. Po odchode rímskych legionárov sa o osude latinsky hovoriacich prisťahovalcov stratili správy. Rumunský jazyk sa tak stal prvým románskym jazykom, ktorý sa oddelil od latinčiny, a jediný, ktorý až do modernej doby nebol ovplyvňovaný ostatnými románskymi jazykmi. Zato vplyvy okolitých jazykov, najmä maďarčiny, srbčiny, bulharčiny, ale i nemčiny, ruštiny a gréčtiny sú viac než zjavné. Najmä slovanských prvkov možno v rumunčine nájsť veľké množstvo.
thumb|290px|Rozšírenie jednotlivých rumunských dialektov

## Delenie
Rumunčina sa delí na 5 základných dialektov, niekedy považovaných za samostatné jazyky: Istrorumunčina, Meglenorumunčina, Arumunčina a Dákorumunčina, niekedy delená na vlastnú Rumunčinu a Moldavčinu. Napriek mnohým podobnostiam majú Istrorumuni, Arumuni a Meglenorumuni oproti Dákorumunom pôvod v Rímskych legionároch, ktorí sa usadili na území dnešného Albánska, Severného Macedónska a Chorvátska. Ich pôvod je taktiež v latinčine, no možno medzi nimi nájsť priepastné rozdiely, vyplývajúce z ich rozličných jazykových podkladov (domorodých jazykov, na ktorých sa rozvíjali).
## Abeceda
Písomná podoba rumunčiny používa mierne modifikovanú latinku. Nasleduje tabuľka znakov a ich výslovnosť v slovenskom jazyku.

Niektoré znaky a skupiny znakov majú špecifickú výslovnosť v závislosti od ich polohy:
* **ci** vyslov ako *či*, pokiaľ je „i“ na konci slova, nečíta sa, rovnako v skupinách **ciu** a **cio**, ktoré sa vyslovujú ako *ču*, *čo*
* **ce** vyslov ako *če*, v skupine **cea** ako *ča*
* **gi** vyslov ako *dži*, platí to, čo pri „**ci**“
* **ge** vyslov ako *dže*, platí to, čo pri „**ce**“

## Iné projekty

## Zdroj
* 
* 

Kategória:Rumunsko
Kategória:Románske jazyky
Kategória:Jazyky v Rumunsku
Kategória:Jazyky v Moldavsku
Kategória:Jazyky vo Vojvodine
Botoșani (mesto)

thumb|Botoşani
thumb|right|120px
**Botoșani** je hlavným mestom rovnomennej župy v Rumunsku, na severe Rumunského Moldavska.

Má približne 115 000 obyvateľov.

## Pôvod
Názov Botoșani pochádza pravdepodobne z mena rodiny Botoșov, ktorí tu žili už od 11. storočia. V starých záznamoch je táto rodina zmieňovaná už od dôb Stefana cel Mare, vtedy išlo o jeden z najvplyvnejších rodov v celom Moldavsku.

Existuje tiež ale teória, že názov mesta je mladší, približne o dve storočia, a jeho pôvodcom je tatársky vodca Batus Chán, ktorý ho dobyl v 13. storočí. Skomolením jeho mena tak mohlo vzniknúť dnešné *Botoșani*.

## Dejiny
Najstaršia zachovaná pamiatka v celom okolí mesta je arménsky náhrobok z polovice 14. storočia. Prvá písomná zmienka je z konca 15. storočia, Grigore Ureche popisoval zdrvujúci tatársky vpád, ktorý nastal 28. novembra 1493.

V 16. storočí bolo mesto obchodnou križovatkou, kde sa konali trhy, patriace medzi najväčšie v celom Moldavsku. Do mesta sa tak prisťahovali i príslušníci cudzích národností, vznikla tu komunita Židov a Arménov.

## Slávni rodáci
* Mihai Eminescu
* Nicolae Iorga

## Iné projekty

## Externé odkazy
* Stránky mesta (v rumunčine)

Kategória:Mestá v Rumunsku
Teodorich I.

**Teodorich I.** (* † 451) bol v rokoch 419451 kráľom Vizigótov.

Podľa niektorých prameňov bol synom Alaricha I., pravdepodobne však bol jeho zaťom. Nastúpil po Valliovej smrti. Počas jeho vlády bola uzavretá federátna zmluva s Rimanmi, na ktorej základe cisár Honorius Vizigótom dovolil usadiť sa v južnej Galii (Akvitánii), kde fakticky vybudovali svoju ríšu, ktorá sa nazývala podľa hlavného mesta Tolosa (Toulouse) tolosánska. Za kráľa Teodoricha I. sa jej územie  rozšírilo ďalej do Hispánie. 

V roku 451 sa kráľ zúčastnil ako rímsky spojenec bitky na Katalaunských poliach proti Hunom, v ktorej padol. Tolosanskej ríši potom postupne vládli jeho traja synovia Torismund, Teodorich II. a Eurich.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 4. storočí
Kategória:Úmrtia v 451
Kategória:Balthovci
Kategória:Vládcovia Vizigótov
Kategória:Nepriatelia a spojenci starovekého Ríma
Torismund

**Torismund** (Torismond, špan. *Turismundo*) sa stal vizigótskym kráľom po smrti svojho otca Teodoricha I., ktorý padol v bitke na Katalaunských poliach v roku 451. V roku 453 ho dal zavraždiť je brat a nástupca Teodorich II.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 5. storočí
Kategória:Úmrtia v 453
Kategória:Balthovci
Kategória:Vládcovia Vizigótov
Kategória:Nepriatelia a spojenci starovekého Ríma
Teodorich II.

**Teodorich II.** (špan. *Teodorico*) sa stal vizigótskym kráľom roku 453, keď dal zavraždiť svojho bratra Torismunda. Za jeho vlády bol uzavretý foedus s Rímskou ríšou, ktorá Vizigótom prenechala roku 462 Septimániu (oblasť v dnešnom Francúzsku pri pobreží Stredozemného mora). Teodorich zomrel v roku 466 a po ňom na trón nastúpil jeho brat Eurich.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 5. storočí
Kategória:Úmrtia v 466
Kategória:Balthovci
Kategória:Vládcovia Vizigótov
Kategória:Nepriatelia a spojenci starovekého Ríma
Eurich

[thumb|right|Socha Euricha v [Madride, (J. Porcel, 1750 – 53).]]

**Eurich** (* cca 415 – † 484, známy tiež ako *Evaric*, *Erwig*, špan. *Eurico*) sa stal vizigótskym kráľom po smrti svojho brata Teodoricha II. v roku 466. Eurich bol jedným z najsilnejších germánskych vládcov v čase úpadku a konca Západorímskej ríše. V občianskych vojnách porazil niekoľko ďalších uchádzačov o trón a stal sa tak nepopierateľným vládcom zjednotených Vizigótov. V roku 470 odrazil invázia keltského magnáta Riothama a rozšíril svoje kráľovstvo ďaleko na sever, možno až do miest pri rieke Somma. Počas jeho vlády získala Vizigótska ríša úplnú nezávislosť od Rímskej ríše, Vizigóti ovládali celý Pyrenejský polostrov (okrem Galície, kde vládli Svébi) a okolo 2/3 dnešného Francúzska.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 5. storočí
Kategória:Úmrtia v 484
Kategória:Balthovci
Kategória:Vládcovia Vizigótov
Kategória:Nepriatelia a spojenci starovekého Ríma
Daniel Sinapius-Horčička

**Daniel Sinapius-Horčička** (* 3. august 1640, Sučany – † 27. január 1688, Levoča) bol slovenský barokový spisovateľ a prekladateľ.

## Životopis

Pochádzal z rodiny kazateľa a po štúdiách v Levoči a v nemeckom Wittenbergu pracoval ako rektor v Jelšave, kazateľ v Kameňanoch, Liptovskej Teplej a v Radvani. V roku 1673 bol počas prenasledovania protestantov odsúdený do vyhnanstva, a tak aj s rodinou odišiel najprv do Brehu v Sliezsku, neskôr do Vratislavi a Nového Bojanova. Po návrate z exilu v roku 1683 pôsobil krátko v Radvani a neskôr v Levoči, kde okrem toho, že pôsobil ako rektor, evanjelický kňaz a inšpektor gymnázia, robil aj redaktora a korektora slovenských kníh v Brewerovej tlačiarni. Jeho synom bol pedagóg Ján Sinapius (1667 – 1710).

## Tvorba

Venoval sa písaniu latinských príležitostných básní, dišpút a školských drám, no veľkú časť svojej tvorby venoval barokovej náboženskej próze, zbieraniu prísloví a slovenskej duchovnej poézii. Napriek tomu, že veľa úsilia venoval latinskej tvorbe, v slovenských dielach sa prejavuje jeho národné uvedomenie – velebí slovenský jazyk a vyčíta nedostatok vlastenectva; vyzdvihuje starobylosť slovenského národa a venuje sa súdobej slovenskej mládeži, a taktiež zámerne používa slovenské jazykové prostriedky, ktoré uprednostňuje pred literárnou češtinou.

## Dielo
* 1660 – *Plesanie neba a zeme (Plausus poli et soli)*
* 1676 – *Zahradka dušičky pobožné (Hortulus animae piae)*, modlitebná knižka
* 1678 – *Nový trh latinsko-slovenský (Neo-forum Latino-Slavonicum)*, 534 prísloví a porekadiel z Biblie a antického a humanistického obdobia
* 1679 – *Osud verný vo svete duše (Sors fidelis in mundo animae)*
* 1681 – *Nestálosť vidiečanovej forúny (Fortunae inconstantia in rustico)*
* 1681 – *Trojnásobný bič Božieho hnevu (Flagellum irae divinae triplex)*
* 1682 – *Pocta Bojanovu (Coelum Bojanoviense)*
* 1683 – *Perlička dítek božích*, katechizmus upravený podľa diela neznámeho autora (novšie pramene uvádzajú ako autora Sixta Palmu Močidlanského)
* 1684 – *Cithara sanctorum*, prispel k novému vydaniu, v ktorom sa objavilo i mnoho z jeho prekladov nemeckých hymien, napr.:
** *Těžká búrka již povstává*
** *Smrt jest nestydatá obluda*
** *O milá nevinnosť, jak si potupená*
* 1685 – *Orbis pictus*, preklad diela J. A. Komenského
* 1686 – *Hainov dom – zarmútený Nain (Domus Hain – moesta Nain)*
* 1703 – *Jádro všech modliteb v nemnohých slovích obsažené…*, modlitebná kniha, vyšla až posmrtne

## Externé odkazy
* Plné texty diel D. S. Horčičku

Kategória:Narodenia v 1640
Kategória:Úmrtia v 1688
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Osobnosti zo Sučian
Kategória:Slovenskí emigranti a exulanti
Hrudky

**Hrudky** môžu znamenať:

* rekreačné stredisko pri vodnej nádrži Buková, pozri Buková-Hrudky
* chránený areál v Malých Karpatoch, pozri CHA Hrudky
* potok prameniaci v Malých Karpatoch, pozri Hrudky (potok)
Gesalich

**Gesalich** (špan. *Gesaleico*) bol vizigótskym kráľom v rokoch 507 a 511. Bol Alarichovým synom, avšak neprávoplatným dedičom trónu. Keď Alarich v roku 507 padol v bitke s Frankami, jeho syn Amalarich, právoplatný dedič trónu, bol ešte dieťa. Vizigóti nepoužívali systém primogenitúry, ktorý by umožňil Gesalichovi legitímne vládnuť. 

Jeho neschopnosť viesť vojny s Frankami donútila ostrogótskeho kráľa Teodoricha Veľkého k zásahu a Ostrogóti porazili franksko-burgundskú armádu. V roku 511 bol Gesalich zosadený z trónu a ušiel k Vandalom do severnej Afriky. Zanedlho sa vrátil a začal z Akvitánie inváziu na Pyrenejský polostrov, ale bol porazený a na konci roku 511 popravený.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 5. storočí
Kategória:Úmrtia v 511
Kategória:Balthovci
Kategória:Vládcovia Vizigótov
Moldavsko (Rumunsko)

right|thumb|Regióny v Rumunsku - Rumunské Moldavsko označené červenou

**Moldavsko** je región v dnešnom Rumunsku, zodpovedajúci západnej časti historického územia Moldavského kniežatstva.

Kategória:Rumunsko
Alarich II.

náhľad|Alarich II.
**Alarich II.** (, ; * cca 458 alebo 466 – † august 507) bol Eurichovým synom a po jeho smrti v roku 484 sa stal vizigótskym kráľom. Vierou bol arián, ale ku katolíkom bol mierny. Roku 506 nechal zostaviť Alarichov breviár (*Breviarium Alaricianum*), čo bola zbierka rímskeho práva a zákonov. Alarich sa snažil dodržovať zmluvu s Frankami, ktorú uzavrel jeho otec, ale kráľ Frankov Chlodovik I. chcel získať gótske územia na juhu Galie a tak si našiel zámienku pre vojnu v Alarichovom ariánstve. Pomoc Teodoricha Veľkého bola neúčinná. V roku 507 sa armády stretli v bitke pri Vouillé, Góti boli porazení a kráľ Alarich II. zahynul v boji, údajne rukou samotného Chlodovika.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 5. storočí
Kategória:Úmrtia v 507
Kategória:Balthovci
Kategória:Vládcovia Vizigótov
Kategória:Zabití v boji
Daniel Speer

**Daniel Georg Speer** (pseudonymy **Uhorský Simplicissimus**, **Daniel Rutge**) (* 2. júl 1636, Vroclav, Poľsko – † 5. október 1707, Göppingen, Nemecko) bol slovenský spisovateľ, hudobný skladateľ, interpret a pedagóg poľského pôvodu, ktorý pôsobil na Slovensku a v Nemecku.

## Životopis

Bol jediným synom kožušníka Georga Speera a jeho manželky Margarety. Keď mal 9 rokov, dostal sa do sirotinca (obaja jeho rodičia zomreli v roku 1644). Študoval na gymnáziu vo Vratislavi, hudobné vzdelanie získal počas pobytu na Slovensku (Prešov). Žil na dvore poľského šľachtica, neskôr v Kežmarku, Levoči, Sabinove, Bardejove a v Šariši. Ako bubeník sa zúčastnil bojov proti Turkom, a v roku 1658 ho zajali. Po prepustení zo zajatia slúžil sedmohradskej šľachte, potom sa vrátil do Košíc, neskôr odišiel do Carihradu. Od roku 1688 pôsobil ako pomocný kantor na škole v Göppingene. Tam ho v roku 1689 zbavili miesta a odsúdili do väzenia za napísanie politického letáku, no na žiadosť žiakov, spolupracovníkov a obyvateľov mesta bol napokon prepustený. 

## Tvorba
Písal cestopisné, autobiografické, náučné a hudobné diela. Vďaka jeho dielu možno získať ucelený obraz o živote v 17. storočí, a to nie iba v oblasti každodenného života, ale aj z politického a hudobného pohľadu.

## Dielo
* 1683 – *Türkischer Vagant*
* 1683 – *Ungarischer oder Dacianischer Simplicissimus*, cestopisný román s autobiografickými črtami
* 1685 – *Recens Fabricatus Labor oder Neugebackene Tafelschnitz*
* 1687 – *Grundrichtiger Unterricht der musikalischen Kunst*
* 1688 – *Hudobný turecký Eulenspiegel (Musikalisch-türkischer Eulenspiegel)*
* 1688 – *Philomela angelica*
* 1692 – *Jubilum coeleste*

## Literatúra
* Slovenský biografický slovník. Martin : Matica slovenská, 1992.
* HOWEY, Henry: The Lives of *Hoftrompeter* and *Stadpfeiffer* as Portrayed in Three Novels of Daniel Speer. In: *Historic Brass Society Journal*, vol. 3, 1991, s. 65  78. Dostupné on-line .
* ROSE, Stephen: The Musician-Novels of the German Barock : New Light on Bach’s World. In: *Understanding Bach*, vol. 3, 2008, s. 55  66. Dostupné on-line.
* VLACHOVIČ, Jozef (ed.): *Uhorský Simplicissimus.* Bratislava : Tatran 1975. 228 s. 

Kategória:Slovenskí spisovatelia
Kategória:Slovenskí prozaici
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí pedagógovia
Kategória:Osobnosti z Vroclavu
Amalarich

náhľad|Ilustrácia Amalaricha od renesančného maliara
**Amalarich** (špan. *Amalarico*; * 502 – † asi 531), Alarichov syn, sa stal vizigótskym kráľom až v roku 522. Jeho otec v roku 507 padol v bitke s Frankami. Pretože Amalarich bol neplnoletý, vládol za neho ostrogótsky kráľ Teodorich Veľký. Aj keď bol za kráľa prehlásený v roku 522, plnú moc prevzal až po Teodorichovej smrti v roku 526. Za manželku si vzal Chlodovikovu dcéru, ktorá bola katolíckeho vyznania. Tým nastali spory, pretože Amalarich bol arián. To viedlo Frankov k invázii, počas ktorej Amalarich v roku 531 zahynul. Jeho smrťou vymrel slávny rod Balthovcov.

## Referencie
* Peter Heather, *Gótové*, Lidové noviny, Praha 2002

Kategória:Narodenia v 5. storočí
Kategória:Úmrtia v 531
Kategória:Balthovci
Kategória:Vládcovia Vizigótov
Kategória:Zavraždení vládcovia
Detlev von Liliencron

**Detlev von Liliencron** (* Friedrich Adolf Axel Freiherr von Liliencron; * 3. jún 1844, Kiel, Nemecko – † 22. júl 1909, Alt-Rahlstedt) bol nemecký básnik, prozaik a dramaturg.

## Dielo
### Drámy
* *Knut, der Herr*, 1885
* *Die Rantzow und die Pogwisch*, 1886
* *Arbeit adelt*, 1887

### Poviedky
* *Unter flatternden Fahnen*, 1888
* *Der Mäcen* (Erzählungen), 1889
* *Krieg und Frieden*, 1891

### Epos
* *Poggfred*, 1896

### Básne
* *Adjudantenritte*, 1883
* *Der Haidegänger*, 1890
* *Neue Gedichte*, 1893
* *Nebel und Sonne*, 1900
* *Bunte Beute*, 1903
* *Gute Nacht*, 1909

### Novely
* *Eine Sommerschlacht*, 1886
* *Kriegsnovellen *, 1885
* *Könige und Bauern*, 1900
* *Roggen und Weizen*, 1900
* *Aus Marsch und Geest*, 1901
* *Die Abenteuer des Majors Glöckchen*, 1904
* *Letzte Ernte*, 1909

### Romány
* *Breide Hummelsbüttel*, 1887
* *Mit dem linken Ellenbogen*, 1899

### Tragédie
* *Der Trifels und Palermo*, 1886
* *Die Merowinger*, 1888

### Iné
* *Balladenchronik*, 1906
* *Leben und Lüge* (Autobiografia), 1908

## Referencie


## Iné projekty

## Externé odkazy
* Stručná biografia

Kategória:Nemeckí básnici
Kategória:Nemeckí dramatici
Kategória:Nemeckí spisovatelia
Kategória:Osobnosti z Kielu
Frans Eemil Sillanpää

**Frans Eemil Sillanpää** (* 16. september 1888, Hämeenkyrö, Fínsko – † 3. jún 1964, Helsinki) bol fínsky spisovateľ, nositeľ Nobelovej ceny za literatúru za rok 1939 za literárnu činnosť s poukazom na román *Nuorena nukkunut* (*Zomierala mladá*). Spolu s Penttim Haanpääom patrí k najvýznamnejším fínskym spisovateľom 20. storočia.

## Životopis
Narodil sa v sedliackej rodine otcovi Eemilovi Sillanpäämu v Hämeenkyrö ako tretí syn. Už v ranom detstve poznal desiatky starých fínskych rozprávok, a keďže mal mimoriadnu fantáziu, ich dej si sám menil a dotváral. V rodnej dedine začal navštevovať cirkevnú školu, jedinú, ktorá tam bola. 

Jeho rodičia boli chudobní, okrem synov mali ešte dve dcéry, ale s pomocou vplyvných a bohatých miestnych sedliakov poslali Fransa do školy v Tampere. V roku 1908 sa presťahoval do Helsínk, kde študoval znova vďaka bohatým krajanom na prírodovedeckej fakulte. Tu sa zoznámil s maliarmi Eero Järnefeltom, Pekka Halonenom, hudobným skladateľom Jeanom Sibeliom a spisovateľom Juhani Ahom. 

Frans popri štúdiu písal, vracal sa domov, do rodného kraja a počúval pamätníkov starých čias. Tí mu rozprávali staré príbehy, ktoré sa možno kedysi odohrali, podané ako povesti a legendy. V roku 1934 sa stal členom PEN-klubu a o dva roky neskôr získal čestný doktorát univerzity v Helsinkách.

Medzinárodne sa preslávil románom *Nuorena nukkunut* (po angl. *Fallen Asleep While Young*), ktorý napísal v roku 1931.

Dielo Fransa Eemila Sillanpääho sa skladá predovšetkým z cyklov rozprávok, fejtónov a noviel. Ako prvý z fínskych autorov v nich zachytil na pozadí bohatého deja prírodnú lyriku bez metafor a symbolizmu. 
 
Po Sillanpääovi bola pomenovaná planétka 1446 Sillanpaa, ktorú objavil slávny fínsky astronóm a fyzik Yrjö Väisälä.

## Dielo
* *Elämä ja aurinko* (1916)
* *Hurskas kurjuus* (1919)
* *Hiltu ja Ragnar* (1923)
* *Ihmiset suviyössä* (1924)
* *Ihmiselon ihanuus ja kurjuus*
* *Nuorena nukkunut* (1931)
* *Miehen tie* (1932)
* *Elokuu* (august 1941), komorná novela (v slovenčine ako *Stretnutie*, Slovenský spisovateľ, 1965)

Kategória:Fínski spisovatelia
Kategória:Nositelia Nobelovej ceny za literatúru
Kategória:Osobnosti na fínskych poštových známkach
Kategória:Fínski nositelia Nobelovej ceny
Juhoslovania (národnosť)

**Juhoslovania** je národnostné označenie časti obyvateľov bývalej Juhoslávie.

## Vznik a vývoj

Snaha o vytvorenie tejto národnosti bola úzko spätá so snahou silnejšej integrácie juhoslovanských národov. Prvý raz tento termín zaviedol kráľ Alexander I. Karađorđević, keď zmenil názov štátu z Kráľovstva Srbov, Chorvátov a Slovincov na Kráľovstvo Juhoslávia, hlavným účelom bolo, aby sa vytratili národnostné rozpory medzi jednotlivými národmi. Po jeho smrti bola táto koncepcia opustená, predsa sa k tejto národnosti prihlásilo mnoho ľudí. Skončenie druhej svetovej vojny a vznik SFRJ, ktorá bola federatívnym štátom jednotlivých republík už nenútilo k integrácii, napriek tomu sa stále mnoho ľudí k juhoslovanskej národnosti hlásilo. Hlavným dôvodom boli napr. zmiešané manželstvá, vyjadrenie príslušnosti ku krajine, ale tiež i nedostatok silného národného povedomia. V roku 1981 tvorili Juhoslovania už 5,4 % obyvateľov štátu. 

Po rozpade krajiny ich najviac žije v Srbsku a Čiernej Hore, v ostatných republikách sa väčšinou prihlásili k svojim etnickým koreňom.

## Zdroj
* 

Kategória:Juhoslávia
Kategória:Etniká, národy a národnosti v Bosne a Hercegovine
Kategória:Etniká, národy a národnosti v Čiernej Hore
Kategória:Etniká, národy a národnosti v Chorvátsku
Kategória:Etniká, národy a národnosti v Kosove
Kategória:Etniká, národy a národnosti v Severnom Macedónsku
Kategória:Etniká, národy a národnosti v Slovinsku
Kategória:Etniká, národy a národnosti v Srbsku
Kategória:Slovania
Juhoslovania

**Juhoslovania** môžu byť:

*občania bývalej Juhoslávie
*národnostná skupina, pozri Juhoslovania (národnosť)
Viktor Fischl

**Viktor Fischl** [čítaj Fišl], hebrejským menom **Avigdor Dagan** (* 30. jún 1912, Hradec Králové, Predlitavsko, Rakúsko-Uhorsko – † 28. máj 2006, Jeruzalem, Izrael) bol český a izraelský básnik, prozaik, publicista a diplomat.

Narodil sa v Hradci Králové, vyštudoval právo na Karlovej univerzite v Prahe. Po štúdiu pracoval ako novinár a sekretár Židovskej strany.

V roku 1939 emigroval do Londýna, kde pracoval pre zahraničný odboj. V exile aj po návrate do Česko-Slovenska bol blízkym spolupracovníkom ministra zahraničných vecí Jana Masaryka.

V roku 1948 emigroval opäť, tentokrát do Izraela. Tam prijal nové, hebrejské meno, ktoré je približným prekladom jeho českého mena (*Fisch* – ryba po nemecky, *dag* – ryba po hebrejsky). Krátko po svojom príchode začal pracovať v izraelských diplomatických službách. V roku 1977 odišiel do dôchodku a odvtedy sa venoval výlučne literatúre.

Žil a zomrel v Jeruzaleme.

## Diela
* *Hebrejské melodie* – lyrické básne
* *Poezie Starého zákona*

Romány: 
* *Píseň o lítosti*
* *Kuropění*
* *Pátá čtvť*
* *Dvorní šašci*

## Externé odkazy
* heslo  v publikaci *Kdo byl kdo v našich dějinách ve 20. století*
* Devadesátiny velkého vypravěče 
* Viktor Fischl, audio, 30.6.2000, ČRo

Kategória:Českí spisovatelia
Kategória:Českí básnici
Kategória:Spisovatelia židovského pôvodu
Kategória:Básnici židovského pôvodu
Kategória:Izraelskí spisovatelia
Kategória:Izraelskí básnici
Kategória:Izraelskí diplomati
Kategória:Osobnosti z Hradca Králové
Horčica (potravina)

[thumb|right|Horčica rozotretá na [chlieb|chlebe.]]
alt=|náhľad|387x387bod|Kremžská horčica vyrobená na Slovensku.
**Horčica** je dochucovadlo v podobe hustej žltej alebo žltohnedej pasty vyrobenej z mletých horčičných semien zmiešaných s vodou, octom, olejom alebo inou kvapalinou. Môže byť prifarbená kurkumou. Má ostrú, mierne až silne pálivú chuť.

Za jej súčasnú podobu pravdepodobne vďačíme starým Rimanom, ktorí zmiešali hroznový mušt alebo ocot s mletými horčičnými semenami.

.

## Rôzne druhy horčice

Image:Senf-1.jpg|Horčičné semeno.
Image:Senf-2.jpg|Jemne mleté horčičné semeno - horčicový prášok.
Image:Senf-3.jpg|Obyčajná horčica prifarbená kurkumou.
Image:Senf-4.jpg|Sladká bavorská hrubozrnná horčica.
Image:Senf-5.jpg|Francúzska dijonská horčica.
Image:Senf-6.jpg|Francúzska hrubozrnná horčica.


## Iné projekty

Kategória:Jedlá
Colima

**Colima** môže byť:
* štát v Mexiku, pozri Colima (štát)
* okres v Mexiku, pozri Colima (okres)
* mesto v Mexiku, pozri Colima (mesto)
* sopka, pozri Colima (sopka)
* rod pavúkov z čeľade Zodariidae, pozri Colima (rod)
Colima (sopka)

Stratovulkanický komplex **Colima**, ležiaci asi  južne od Guadalajary je tvorený dvoma vulkanickými centrami: už vyhasnutým štítom *Nevado de Colima* (4&nbsp;330&nbsp;m) a mladším, aktívnym centrom *Volcán de Colima*, známym aj pod menom *Volcán de Fuego de Colima* (3&nbsp;860&nbsp;m).

## Charakteristika
Oblasť je vulkanicky aktívna už 5 miliónov rokov, od roku 1576 bolo zaznamenaných viac ako 40&nbsp;erupcií. Sopka je známa často sa vyskytujúcimi zosuvmi pôdy, v pleistocéne bolo približne  presunutých na vzdialenosť  až k Pacifiku. Osady v okolí sopky sú v dôsledku hrozby lavín a závalov často evakuované. Posledná väčšia erupcia v minulých rokoch sa odohrala 24. mája 2005. Sopka vyprodukovala mrak popola a prachu siahajúci do výšky  nad kráterom. Pyroklastické prúdy zastali vo vzdialenosti 4 od krátera a lávové bomby 3 Úrady vymedzili ochrannú zónu na  od sopky. Podobná erucia sa odohrala aj 7. júna v tom istom roku.

## Iné projekty
.

## Externé odkazy
* www.volcano.si.edu - komplex Colima na Global Volcanism Program 

Kategória:Sopky Mexika
Kategória:Stratovulkány
Kategória:Aktívne sopky
Horná Túfna a Dolná Túfna

**Horná Túfna a Dolná Túfna** sú jaskyne vo Veľkej Fatre v Harmaneckom krase, zložené z jaskýň Horná Túfna a Dolná Túfna. Patria medzi významné jaskyne. Našli sa tu pozostatky jaskynného medveďa (*Ursus spelaeus*) a ojedinelý minerál gaylussit.

Jaskyne sa nachádzajú na západnom svahu vrchu Črchľa () vo výške približne  Ležia na konci doliny Túfna v závere Harmaneckej doliny.

V roku 1981 boli vyhlásené (pod spoločným názvom) za prírodné pamiatky ale účinnosťou zákona NR SR č.287/94 o ochrane prírody a krajiny bol ich štatút prírodnej pamiatky zrušený.

## Dolná Túfna
Je to  dlhá inaktívna fluviokrasová jaskyňa, ktorá sa vyznačuje kvapľovou výzdobou a sintrovými jazierkami. Sintrová výzdoba je značne poškodená. Boli v nej objavené paleontologické a archeologické nálezy. Verejnosti nie je prístupná.

## Horná Túfna
Je dlhá . Výzdobu tvoria až metrové stalaktity.

## Referencie

## Zdroje
*Prehľad osobitne chránených častí prírody v SR
*Sprievodca po zaujímavostiach okolia Banskej Bystrice 

Kategória:Veľká Fatra
Kategória:Jaskyne na Slovensku
Konstantin Alexandrovič Fedin

**Konstantin Alexandrovič Fedin** (;* 24. február 1892, Saratov, Rusko – † 15. júl 1977, Moskva) bol ruský spisovateľ.

## Životopis
Takmer celú prvú svetovú vojnu strávil v nemeckom zajatí. V 20. rokoch minulého storočia patril do literárnej skupiny zvanej *Bratia Serapionovci*, ktorá síce podporovala komunizmus, ale žiadala slobodu v literatúre a umení.

## Zaujímavosti
Preslávil sa i nekonvenčným spôsobom, ktorým povzbudzoval mladých autorov, napr. Arkadija Gajdara: *Písať neviete, ale môžete a budete.*

Je po ňom pomenovaná ulica v bratislavskej Petržalke.

## Referencie


## Iné projekty

## Externé odkazy
* 
* Fedinovo muzeum

Kategória:Ruskí spisovatelia
Kategória:Pochovaní na Novodievčom cintoríne
Kategória:Osobnosti zo Saratova
Break dance

thumb|Breakdance

**Break dance** alebo **breakdance** je súhrnné označenie viacerých foriem tanca, ktoré vznikli medzi afroamerickou a portorikánskou mládežou v USA v 70. rokoch 20. storočia. Vyznačuje sa akrobatickými prvkami.

Break dance predstavuje pre mladých formu úteku zo stereotypného anonymného života veľkomesta. Vznik a rozvoj tohto tanca je neodmysliteľne spätý so subkultúrou hip-hopu. Medzi najznámejšie breakerské skupiny patria Rock Steady Crew, New York City Breakers alebo South Side Rockers.

## Formy breakdance

Breakdance sa dá rozčleniť do nasledovných foriem :

### Breaking

* „Breaking / B-boying“ (pôvod v Južnom Bronxe, New York) je riskantná forma tanca, ktorá obsahuje akrobatické prvky (točenie na hlave, chrbte). Tancuje sa na čo najhladšej, čistej ploche, používa sa aj silikónový sprej ktorý umožňuje zvýšiť kĺzavosť tanečnej plochy.

### Poping a Locking

* „Poping“, „Locking“ a „Electric Boogie“ (pôvod v Los Angeles, Kalifornia) predstavuje mechanické pohyby podobné fiktívnym pohybom robota, ďalej gestikuláciu a napodobňovanie pohybov bábiek či komixových figúriek.

## Prvky breakdance

Breakdance obsahuje veľké množstvo rôznych prvkov: 

* „Battle“ – fiktívne bojovanie proti súperovi, provokačná gestikulácia, napodobňovanie bitky
* „Toprock“ – tancovanie v stoji
* „Footwork“ – tancovanie na zemi
* „Powermoves“ sú akrobatické elementy, medzi najdôležitejšie patria „windmill“, „Backspin“ (točenie sa na chrbte), „headspin“ (točenie sa na hlave), „tracks“, „swipes“ a ďalšie
* „Freeze“ označuje pózu pri skončení nejakej sady krokov alebo pohybov

## Súťaže

Pri súťažiach v break dance proti sebe nastupujú jednotlivci alebo skupiny (tzv. crews). Obvykle sa utvorí kruh, do ktorého vbiehajú tanečníci a predvádzajú svoje schopnosti. Neexistujú presné pravidlá, platí len zákaz úmyselného dotyku súpera. Pri medzinárodných súťažiach o víťazovi rozhoduje odborná porota. tieto ,,sutaze,,sa odborne v hip hope nazývajú BATTLe, v preklade akási bitka tancov.

Najväčšou súťažou na svete je *„Battle Of The Year (B.O.T.Y)“*, medzi ďalšie patria *Freestyle Session* a *Soul Expression*.

## Pozri aj

* Hip-hop (subkultúra)

Kategória:Tanec
Granada (rozlišovacia stránka)

**Granada** môže byť:
* mesto v Španielsku, pozri Granada
* historická oblasť okolo tohto mesta, pozri Granadský sultanát (Granadský emirát)
* provincia Španielska, pozri Granada (provincia)
* mesto v Nikaragui, pozri Granada (Nikaragua)
* department v Nikaragui, pozri Granada (department)
* mesto v Mexiku, pozri Granada (Coahuila)
* bývalá britská primárne mediálne firma Granada plc alebo jej nástupca ITV plc, pozri Granada plc a ITV plc
* niektorá časť Granady plc resp. ITV plc., napr. Granada (produkcia), Granada (hotely), Granada Learning (vydavateľstvo výchovných médií)
* videohra Sega Genesis, pozri Granada (hra)

## Pozri aj
* Grenada
* Nová Granada (stará španielska kolónia v Južnej Amerike)
* Ford Granada (automobil vyrábaný firmou Ford Motor Company)
* Granada Hills High School (škola v Kalifornii)
Viedenský valčík

náhľad|Viedenský valčík

**Viedenský valčík** je postupový, kolový tanec v 3/4 takte alebo v 3/8 takte, dôraz je kladený na prvú dobu. Je to druh valčíka.

Tento tanec sa tancuje v páre, a to tak, že jeden z páru vždy uhýba druhému, ktorý ide dopredu a počas prvého kroku otočí celý pár. Zaujímavosťou je, že bol prvým tancom, ktorý sa tancoval v tesnom uzavretom štandardnom držaní.

Valčík vznikol v Alpách, kde sa vyvinul spolu s ďalšími podobnými tancami z ľudového vzoru. Divadelnú premiéru mal roku 1787 v opere Una cosa rara (doslova Vzácna vec, autorom ktorej je Vicente Martín y Soler) a hneď sa stal veľmi populárnym.

Neskôr sa objavil v rade diel významných skladateľov, napr. Johanna Straussa staršieho, Johanna Straussa mladšieho, Josefa Lannera,...

Typickým príkladom valčíkovej melódie je pieseň *Pásla ovečky*.

## Iné projekty

Kategória:Tanec
Kategória:Valčíky
Slowfox

**Slowfox** alebo **slow-fox** alebo **pomalý foxtrot** je pomalý foxtrot, z ktorého tiež vznikol. Foxtrot bol po prvýkrát uvedený v Európe tesne pred prvou svetovou vojnou. Názov tanca údajne pochádza z mena tanečníka a komika Harryho Foxa, ktorý ako prvý predviedol „špeciálne“ bežané kroky. Na počiatku bol slowfox vášnivý tanec s rýchlymi a pomalými pohybmi. Európskym lektorom sa však nepáčil jeho divoký charakter a začali ho štandardizovať a spomaľovať. 

Slowfox sa často označuje ako najťažší štandardný tanec. Mnohí hovoria, že ak zvládnete zatancovať slowfox, máte dobré predpoklady na zatancovanie ostatných štandardných tancov. Tento tanec je založený na elegancii, rovnováhe pohybu a rytmu. Rytmus má 4/4 a 30 taktov za minútu.

Kategória:Tanec
Beatbox

**Beatbox** znamená vytváranie tónov ktoré imitujú bubeníka alebo perkusie iba ústami, bez použitia hudobných nástrojov. Deje sa tak pomocou cieleného ovládania jazyka, líc, krčných svalov a kontroly dychu. Tým sa docieli efekt napodobenia rytmu a rôznych nástrojov. 

Imitované inštrumenty sú najčastejšie bicie nástroje, k nim sú pridávané ďalšie zvuky ako basy, melódie, scratche, rôzne „hlášky“ a pod. Beatbox sa často definuje aj ako tzv. „piaty element“ hip hopu. 

Medzi najznámejších interpretov patria Hiss Biz Markie, Rahzel, Killa Kela, Doug E. Fresh, Kenny Muhhamad a Leejay Abucayan,Codfish,NaPoM,D-low. 

## Externé odkazy
* WikiHow - Learn To Beatbox
* http://www.humanbeatbox.com 
* http://www.beatboxing.cz

Kategória:Hip-hop
Amur (rieka)

**Amur** (; ; ) je rieka v Rusku, Číne a Mongolsku. 

## Geografia
Dĺžka rieky je , (spolu so sústavou riek Onon, Šilka a Argun’), z ktorých  tvorí vlastný Amur, počínajúc od miesta sútoku riek Šilka a Argun’ po jeho ústie do Sachalinského zálivu Ochotského mora.

V rokoch bohatých na vodu sa do riečnej sústavy Amuru odvodňuje aj slané jazero Dalaj-Nor.

Podľa plochy povodia (1&nbsp;855&nbsp;tis. km²) Amur zastáva štvrté miesto medzi riekami Ruska (po Jeniseji, Obe a Lene) a desiate miesto spomedzi riek sveta.

### Hlavné prítoky
Zeja, Ussuri, Bureja, Sungari, Amgun’, Anjuj, Tunguska.

### Mestá na rieke
Amursk, Blagoveščensk, Chabarovsk, Komsomoľsk, Nikolaevsk-na-Amure (Rusko), Chej-che (Čína).

## Doprava
Amur je tiež významnou vodnou cestou, pretože sa 155200 dní v roku môžu po ňom plaviť lode s výtlakom 1&nbsp;000 ton až  do vnútrozemia.

## Iné projekty

Kategória:Rieky v Rusku
Kategória:Rieky v ázijskej časti Ruska
Paratýfus B

**Paratýfus B** je črevné infekčné ochorenie klinicky veľmi podobné brušnému týfusu. Od neho sa líši kratším inkubačným časom, celkovo kratším trvaním a ľahším priebehom. Častejšie sa u tohto typu stretávame s nosičstvom, žltačkou, trombózami a hnisavými ložiskami. Diagnostika, prevencia a liečba je praktický zhodná.

Tento typ paratýfu je najčastejší v južnej a východnej Európe a často sa prejavuje vo forme gastroenteritídy (žalúdočného a črevného kataru), podobnej klasickým salmonelózam. Nejedná sa však o salmonelózu, ale o systémovú bakteriálnu infekciu s bakteriémiou.

Pôvodcom ochorenia je druh Salmonella enterica, poddruh I, sérotyp *[[Salmonella paratyphi B]]*, ktorý je hlavne ľudským patogénom, no sú popisované i infekcie dobytka.

Proti ochoreniu dodnes neexistuje účinná vakcína.

## Klasifikácia
* A01: Brušný týfus a paratýfusy
** A01.2: Paratýfus B

Kategória:A01 Brušný týfus a paratýfusy
Kategória:Črevné infekčné choroby
Amursk

**Amursk** je mesto v Rusku je administratívnym centrom Amurského rajónu Chabarovského kraja.

Mesto leží na severovýchode Stredoamurskej nížiny na rieke Amur, 328 km severne od Chabarovska a 45 km od Komsomoľska na Amure.

Amursk bol založený 19. júna 1958.

## Iné projekty

Kategória:Mestá v Rusku
Kategória:Geografia Chabarovského kraja
Paratýfus C

**Paratýfus C** je črevné infekčné ochorenie klinicky podobné brušnému týfusu. Od neho sa líši výraznejšími klinickými prejavmi septikémie, ktoré zahrňujú i komplikácie ako hnisavá artritída, cholecystitída a abscesy. Diagnostika, prevencia a liečba je praktický zhodná.

Pôvodcom ochorenia je druh Salmonella enterica, poddruh I, sérotyp *[[Salmonella paratyphi C]]*, ktorý bol objavený poľským bakteriológom Ludwigom Hirszfeldom.

Proti ochoreniu dodnes neexistuje účinná vakcína.

## Klasifikácia
* A01: Brušný týfus a paratýfusy
** A01.3: Paratýfus C

Kategória:A01 Brušný týfus a paratýfusy
Kategória:Črevné infekčné choroby
Okres Tachov

**Okres Tachov** je okres v Plzenskom kraji. Jeho sídlom je mesto Tachov. Rozloha okresu je , počet obyvateľov je 51 622, (hustota zaľudnenia je 37 obyvateľov  na ). V okrese Tachov je 51 obcí, z toho 5 miest.

Susedí s plzenskými okresmi Plzeň-juh, Plzeň-sever a Domažlice, s karlovarskými Cheb a Karlovy Vare a jeho juhozápadná hranica je aj štátnou hranicou s Nemeckom.

Najdôležitejšou historickou pamiatkou v okrese je bývalý benediktínsky kláštor v Kladruboch založený kniežaťom Vladislavom v roku 1115. Kláštor patril k najbohatším a najmocnejším v Čechách po celé 13. a 14. storočie.

## Štruktúra povrchu
Veľkú časť západnej časti okresu, ktorá susedí s Nemeckom, vytvára pohorie Český les. Priemerná výška je tu okolo  Na juhu pokračuje Český les do domažlického okresu, na severe susedí s regiónom západočeských kúpeľov. Na východe sa území okresu sa zvažuje do nižšie položených oblastí Plzeňska.

Z výnimkou okolia Tachova a Stříbra má tachovský okres veľmi malú hustotu osídlenia. Dodnes sú na mnohých miestach okresu zjavné zvyšky zaniknutých obcí, ktoré boli pôvodne obývané nemeckým obyvateľstvom.

Väčšinu územia odvodňuje rieka Mže. Územím okresu prechádza hlavné európske rozvodie. Niektoré západné oblasti okresu sú tak v úmorí Čierneho mora.

Územím okresu prechádza diaľnica D5, ktorá vedie z Prahy na Rozvadova a je dôležitou dopravnou spojnicou s Nemeckom.

K 31. decembru 2003 mal okres celkovú plochu , z toho:
* 48,47 % poľnohospodárskych pozemkov, ktoré z 69,31 % tvorí orná pôda (33,59 % rozlohy okresu)
* 51,53 % ostatné pozemky, z toho 83,81 % lesy (43,19 % rozlohy okresu)

## Demografické údaje
Dáta k 30. júnu 2005:

* hustota zaľudnenia: 37 ob./km²
* 60,43 % obyvateľov žije v mestách

### Zamestnanosť
(2003)

### Školstvo
(2003)

### Zdravotníctvo
(2003)

### Zdroj
* Český statistický úřad

## Zoznam obcí
*(mestá vyznačené tučne)*

## Rieky
* Mže
* Úhlavka

## Pamiatky
* Kladrubský kláštor
* zámok Bor
* historické mestá Tachov a Stříbro
* hrad Přimda
* hrad Buben
* hrad Gutštejn

## Referencie

## Iné projekty

## Externé odkazy
* Okres Tachov 
* Mapa cyklotras (1:50&nbsp;000)


Tachov
Grenada (rozlišovacia stránka)

**Grenada** môže byť:
* štát v Karibiku, pozri Grenada
* mesto v Kalifornii, pozri Grenada (Kalifornia)
* lokalita v štáte Mississippi, pozri Grenada (Mississippi)
* county v štáte Mississippi, pozri Grenada County (Mississippi)

## Pozri aj
* Granada
Južní Slovania

[thumb|250px|right|[Macedónci (Slovania)|Macedónky v tradičnom kroji]]
**Južní Slovania** sú Slovania obývajúci Balkán a hovoriaci južoslovanskými jazykmi. V minulosti tvorili aj spoločný štát Juhoslávia, v ktorom boli zastúpené všetky štáty južných Slovanov okrem Bulharska. Juhoslávia napokon skončila krvavou občianskou vojnou.                                                                                                                                          

Patria sem tieto národy:
* Slovinci
* Chorváti
* Srbi
* Bosniaci
* Čiernohorci
* Macedónci
* Bulhari

## Pozri aj
* Západní Slovania
* Východní Slovania

Kategória:Slovania